Document ID: 32006D0257

KOMMISSIONENS AFGØRELSE
af 9. februar 2006
om ændring af afgørelse 96/335/EF om oprettelse af en fortegnelse og en fælles nomenklatur for bestanddele i kosmetiske produkter
(EØS-relevant tekst)
(2006/257/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler (1), særlig artikel 5a, stk. 3, og artikel 7, stk. 2,
efter høring af Den Videnskabelige Komité for Kosmetiske Produkter og andre Forbrugsvarer end Levnedsmidler, og
ud fra følgende betragtninger:
(1)
I overensstemmelse med oplysninger fra den berørte industri bør fortegnelsen og den fælles nomenklatur for bestanddele i kosmetiske produkter, som er anført i bilaget til afgørelse 96/335/EF (2), ajourføres.
(2)
Del I i bilaget til afgørelse 96/335/EF bør ajourføres med henblik på at sikre den videnskabelige nøjagtighed og gyldigheden af visse allerede anførte positioner og nye positioner og med henblik på at forbedre de botaniske positioner samt definitionerne og klassificeringen af funktioner.
(3)
Det har vist sig nødvendigt at revidere nomenklaturkonventionerne i bilaget til afgørelse 96/335/EF gennemgribende med henblik på at præcisere dem og tilpasse dem til ændringerne i INCI-fortegnelsen (International Nomenclature of Cosmetic Ingredients).
(4)
Listen over forkortelser i bilaget til afgørelse 96/335/EF bør tilpasses med henblik på at tage hensyn til indførelsen af nye bestanddele i fortegnelsen.
(5)
Afgørelse 96/335/EF bør ændres i overensstemmelse hermed.
(6)
De i denne afgørelse fastsatte foranstaltninger er i overensstemmelse med udtalelse fra Det Stående Udvalg for Kosmetiske Produkter -
TRUFFET FØLGENDE AFGØRELSE:
Eneste artikel
Bilaget til afgørelse 96/335/EF ændres som angivet i bilaget til nærværende afgørelse.
Udfærdiget i Bruxelles, den 9. februar 2006.

Labels: 1
19